बेहट। शाकंभरी देवी सिद्धपीठ जैसे महत्वपूर्ण और विख्यात धार्मिक स्थल की सुरक्षा राम भरोसे है। इस सिद्धपीठ में हजारों और लाखों की तादाद में देश के कोने से माता के भक्त देवी दर्शनों के लिए यहां पहुंचते हैं, लेकिन सुरक्षा के नाम पर यहां कुछ नहीं है। सोमवार को भी मिर्जापुर की पुलिस चौकी पर ताला लटका मिला। एसओ मिर्जापुर राजेंद्र त्यागी का कहना है कि स्टाफ की कमी है। चौकी पर तैनात एसआई किसी काम से थाने आए हुए थे।